CELEX: 32018R0553
Language: bg
Date: 2018-04-03 00:00:00
Title: Регламент за изпълнение (ЕС) 2018/553 на Комисията от 3 април 2018 година относно класирането на някои стоки в Комбинираната номенклатура

10.4.2018   
               
               
                  BG
               
               
                  Официален вестник на Европейския съюз
               
               
                  L 92/1
               
            РЕГЛАМЕНТ ЗА ИЗПЪЛНЕНИЕ (ЕС) 2018/553 НА КОМИСИЯТА
      от 3 април 2018 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 3 април 2018 година.
         
            
               За Комисията
            
            
               от името на председателя,
            
            Stephen QUEST
            
               Генерален директор
            
            
               Генерална дирекция „Данъчно облагане и митнически съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране
                     (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Изделие, състоящо се от две тръби, скрепени чрез скоби, с обща дължина приблизително 150 cm и диаметър на всяка тръба приблизително 0,8 cm. Тръбите са заварени и са от алуминиева сплав.
                     Изделието е предназначено за използване в моторни превозни средства за пренасяне на охлаждащата течност от двигателя към топлообменника под арматурното табло на превозното средство.
                     Вж. изображението (*1).
                  
                  
                     7608 20 20 
                  
                  
                     Класирането се определя от общи правила 1 и 6 за тълкуване на Комбинираната номенклатура и описанието на кодове по КН 7608 , 7608 20  и 7608 20 20 .
                     Изключва се класирането в код по КН 8415 90 00  като част от машина или апарат за кондициониране на въздуха, в код по КН 8419 90 85  като друга част от апарат или устройство за обработване на материали чрез операции, изискващи промяна на температурата, и в код по КН 8708 91 99  като част от радиатор на моторно превозно средство, защото въз основа на обективните му характеристики изделието не може да бъде определено като предназначено за използване изключително или главно с подобни изделия (вж. бележка 2, буква б) към раздел ХVI и бележка 3 към раздел ХVII).
                     Поради това изделието трябва да бъде класирано в код по КН 7608 20 20  като тръба от заварени алуминиеви сплави.
                  
               
            (*1)  Изображението е само за информация.